stanford-oval/wikipedia huggingface dataset:
Rudenschöld

Rudenschöld, alunp. Rudeen on seuraavien henkilöiden nimi:
Torsten Rudeen (1661–1729), ruotsalainen runoilija, piispa, jonka lapset aateloitiin nimellä Rudenschöld
Tämän jälkeläisiä ovat:
Carl Rudenschöld (1698–1783), ruotsalainen diplomaatti, Torsten Rudeenin poika
Magdalena Rudenschöld (1766–1823), ruotsalainen poliittinen vehkeilijä, K. M. Armfeltin rakastettu, Carl Rudenschöldin tytär
Thorsten Rudenschöld (1863–1926), ruotsalainen sotilas
Torsten Rudenschöld (1798–1859), ruotsalaisen kansanopetuksen järjestäjä
Ulrik Rudenschöld (1704–1765), ruotsalainen taloustieteilijä ja runoilija, Torsten Rudeenin poika
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bia

Bia (m.kreik. βία, "väkivalta") oli kreikkalaisessa mytologiassa Pallaksen ja Styksin tytär ja Niken, Kratoksen ja Zeloksen sisar.
Bia oli voiman, väkivallan ja pakottamisen henkilöitymä. Yhdessä sisaruksiensa kanssa hän oli Zeuksen seuralainen ja pani täytäntöön hänen käskyjänsä.
Aiskhyloksen näytelmässä Kahlehdittu Prometheus hän menee Zeuksen käskystä veljensä Zeloksen kanssa pakottamaan Hefaistoksen kytkemään Prometheuksen kahleilla kiinni kallioon tämän jäätyä kiinni tulen varastamisesta ja antamisesta ihmisille.
BiNet USA

BiNet USA:n logo
BiNet USA on Yhdysvalloissa toimiva voittoa tavoittelematon organisaatio. Se muodostaa verkoston, jonka alla toimii useita ryhmiä, hankkeita ja henkilöitä. BiNet USA pyrkii ylläpitämään biseksuaalien yhteisöä sekä lisäämään biseksuaalien pridea, ihmisten tietoisuutta biseksuaalisuudesta ja aiheen näkyvyyttä. Kyseessä on vanhin kansallinen biseksuaalien järjestö Yhdysvalloissa. Se on toiminut vuodesta 1990. Toimittaja Gary North oli mukana perustamassa sitä.
Rudi

Rudi voi tarkoittaa ainakin seuraavia:
Rudi, miehen etunimi
Rudi, suomalainen 1980-luvun yhtye
Rudi, kylä Sorocan alueella Moldovassa
Rudi, sukunimenä:
Donika Rudi (s. 1982), kosovolainen säveltäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rudi”, voi hakea sivunnimihaulla, laajalla sivunnimihaulla tai tekstihaulla.
Bia Menezes

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Beatriz Ferreira de Menezes
Syntymäaika: 25. kesäkuuta 1997 (ikä 27)
Syntymäpaikka: São Bernardo dos Campos, Brasilia
Pelipaikka: puolustaja
Pituus: 165 cm
Paino: 63 kg
Seura
Seura: São Paulo Futebol Clube
Maajoukkue
|  | Brasilia |  |  |

Beatriz Ferreira de Menezes (s. 25. kesäkuuta 1997 São Bernardo dos Campos), joka tunnetaan usein vain nimellä Bia Menezes, on brasilialainen jalkapalloilija. Hän edustaa São Pauloa ja Brasilian naisten jalkapallomaajoukkuetta. Hänen pelipaikkansa on puolustaja.
Rohan de Saram

Rohan de Saram (9. maaliskuuta 1939 Sheffield, Yorkshire – 29. syyskuuta 2024) oli srilankalainen sellisti. Hänet tunnetaan muun muassa työstään Arditti-kvartetissa, jossa hän soitti vuosina 1976–2005. Saram tuli alun perin tunnetuksi perinteisellä ohjelmistolla, mutta sittemmin hän ansioitui nykymusiikin tulkitsijana.
Saram aloitti sellonsoiton opiskelun 11-vuotiaana Gaspar Cassadón johdolla Sienassa ja Firenzessä. 16-vuotiaana hän pääsi Yhdistyneeseen kuningaskuntaan John Barbirollin ja Puerto Ricoon Pablo Casalsin oppiin. Vuotta myöhemmin hänelle myönnettiin Kansainvälinen Harriet Cohen -musiikkipalkinto. Vuonna 1960 Dimitri Mitropoulos kutsui Saramin debytoimaan Carnegie Halliin New Yorkin filharmonikkojen kanssa Aram Hatšaturjanin sellokonserton esityksellä, jonka johti Stanisław Skrowaczewski. Hän esiintyi sellaisten kapellimestareiden kuin John Barbirollin, Adrian Boultin, Zubin Mehtan, Seiji Ozawan ja William Steinbergin kanssa. Luciano Berio ja muut säveltäjät ovat myös johtaneet omien teostensa esityksiä, joissa Saram toimi solistina.
Berio kehui Saramia sekä tämän onnistumisesta Il ritorno degli snovidenia -teoksen Britannian-ensiesityksen solistina että yleisellä tasolla. Hän sävelsikin Saramille viimeisen Sequenzas-sarjansa teoksen, johon kuului myös Saramin lapsuudestaan saakka soittamille kandyan-rummuille ominaisiin rytmeihin perustuvia osioita. Säveltäjiä, joiden kanssa Saram aikoinaan työskenteli, ovat olleet Zoltán Kodály, Dmitri Šostakovitš, Francis Poulenc ja William Walton. Sittemmin yhteistyökumppaneihin ovat kuuluneet Berion ohella Henri Pousseur ja Iannis Xenakis, jotka niin ikään sävelsivät hänelle teoksia. Saram kantaesitti Tôn-Thất Tiếtin kaksoiskonserton sellolle, lyömäsoittimille ja orkesterille Hanoissa ja Toshio Hosokawan Chant-teoksen sellolle ja orkesterille. Hän piti Param Virin Beyond the Reach of the World -soolosellosävellyksen Yhdysvaltain-ensiesityksen. Hänen perinteiseen ohjelmistoonsa kuului muun muassa Johann Sebastian Bachin musiikkia.
Saramin levytysten joukossa on tulkintoja Antonio Vivaldin, Edmund Rubbran, Benjamin Brittenin, John Mayerin, Xenakisin, Elliott Carterin, Morton Feldmanin ja Berion teoksista. Joulukuussa 2004 Saram sai kirjallisuuden kunniatohtorin arvon srilankalaisesta Peradeniyan yliopistosta. Hän sai myös Sri Lankan presidentin antaman Deshamaniya-kunnianosoituksen.
Aiheesta muualla

Viralliset sivut (englanniksi)
Richlandin piirikunta (Ohio)

Richlandin piirikunta on piirikunta Ohiossa, Yhdysvalloissa, jonka suurin kaupunki on Mansfield.
Maantiede

Richlandin naapuripiirikuntia ovat Huron pohjoisessa, Ashland idässä, Knox etelässä, Morrow lounaassa ja Crawford lännessä.
Väestö

Piirikunnassa oli vuoden 2010 väestönlaskennassa 124 475 ihmistä. Etniset ryhmät jakautuvat valkoisiin, joita on 87,9%, mustiin (9,4%), alkuperäisamerikkalaisiin (0,2%) ja aasialaisiin (0,7%).
Kotitalouden mediaanitulo on 43 098 dollaria ja köyhyysrajan alapuolella oli 13,4% väestöstä 2007–2011 välisenä aikana.
Aiheesta muualla

Kuvia tai muita tiedostoja aiheesta Richlandin piirikunta (Ohio) Wikimedia Commonsissa
Ohion osavaltio
| --- | --- |
Alueita:   Alleghenyn laakio  Bluegrass  Connecticut Western Reserve  Eriejärvi  Great Black Swamp  Ohio-joki 
Piirikunnat:   Adams  Allen  Ashland  Ashtabula  Athens  Auglaize  Belmont  Brown  Butler  Carroll  Champaign  Clark  Clermont  Clinton  Columbiana  Coshocton  Crawford  Cuyahoga  Darke  Defiance  Delaware  Erie  Fairfield  Fayette  Franklin  Fulton  Gallia  Geauga  Greene  Guernsey  Hamilton  Hancock  Hardin  Harrison  Henry  Highland  Hocking  Holmes  Huron  Jackson  Jefferson  Knox  Lake  Lawrence  Licking  Logan  Lorain  Lucas  Madison  Mahoning  Marion  Medina  Meigs  Mercer  Miami  Monroe  Montgomery  Morgan  Morrow  Muskingum  Noble  Ottawa  Paulding  Perry  Pickaway  Pike  Portage  Preble  Putnam  Richland  Ross  Sandusky  Scioto  Seneca  Shelby  Stark  Summit  Trumbull  Tuscarawas  Union  Van Wert  Vinton  Warren  Washington  Wayne  Williams  Wood  Wyandot 
Kaupungit (suurimmat):   Akron  Ashtabula  Canton  Cincinnati  Cleveland  Columbus (pääkaupunki)  Cuyahoga Falls  Dayton  Elyria  Hamilton  Kettering  Lakewood  Lorain  Mansfield  Mentor  Middletown  Parma  Springfield  Toledo  Youngstown
Remedy (albumi)

| Remedy Spinal Cord |
| --- | --- | --- |

Studioalbumin tiedot
 Julkaistu: 25. toukokuuta 2003
 Tyylilaji: thrash metal death metal
 Kesto: 36.58
 Levy-yhtiö: Empire Records
Spinal Cordin muut julkaisut
| A.D.2000 2000 | Remedy 2003 | Stigmata of Life 2004 |
Remedy on puolalaisen thrash/death metal -yhtye Spinal Cordin ensimmäinen studioalbumi, joka on julkaistu vuonna 2003.
Kappaleet

Intro – 0.36
Breeder of Corruption – 3.11
Apocalypse Time – 3.32
Remedy – 4.08
Agony – 1.47
MTCH-MSTS (New Life) – 3.28
Fake – 3.03
Chosen No More – 5.06
Blind Ignorant – 2.08
Art. – 3.00
Tears – 3.25
There's Nothing – 3.34
Kokoonpano

Barney – laulu
Dino – kitara
Smoq – kitarat
Boba – bassokitara
Basti – rummut
Aiheesta muualla

Remedy (albumi) Discogsissa. (englanniksi)
Albumi Remedy (albumi) Encyclopaedia Metallum -sivustolla (englanniksi)
Spinal Cord
| --- | --- |
Studioalbumit:  Remedy • Stigmata of Life
Demot:  A.D.2000
Katso myös:  Devilyn • Vader • Witchmaster • Hell-Born
Argis

| Argis |
| --- | --- |

 vaakuna
 Koordinaatit: 45°56′05″N, 05°29′30″E 
Valtio:  Ranska
Hallintoalue:  Rhône-Alpes
Departementti:  Ain
Arrondissementti:  Belley
Kantoni:  Saint-Rambert-en-Bugey
Hallinto:  
 – Hallinnon tyyppi:  Kunta
 – Pormestari:  Laurent Bou
Pinta-ala:  
 – Kokonaispinta-ala:  7,8 km²
Väkiluku (2021):  432
 – Väestötiheys:  55 as./km²
Infobox OKVirheellinen NIMI-arvo: 
Argis on Ranskan kunta Ainin departementissa Rhône-Alpesin hallintoalueella. Kunnassa oli 432 asukasta vuonna 2021. Argisin pinta-ala on 7,8 neliökilometriä. Argis sijaitsee Albarinejoen varrella, jota myötäilee myös rautatie. Lähin asema on naapurikunnassa Tenayssa.
Aiheesta muualla

Kuvia tai muita tiedostoja aiheesta Argis Wikimedia Commonsissa
Ricardo Rodríguez (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ricardo Iván Rodríguez Araya
Syntymäaika: 25. elokuuta 1992 (ikä 32)
Syntymäpaikka: Zürich, Sveitsi
Pelipaikka: vasen laitapuolustaja
Pituus: 180 cm
Seura
Seura: Real Betis
Junioriseurat
2001–2002: FC Schwamendingen
2002–2010: Zürich
Seurat
| Vuodet | Seura | O | (M) |
| 2010–2012 | Zürich | 35 | (2) |
| 2012–2017 | VfL Wolfsburg | 149 | (15) |
| 2017–2020 | Milan | 74 | (1) |
| 2020 | → PSV | 6 | (0) |
| 2020–2024 | Torino | 120 | (1) |
| 2024– | Real Betis | 0 | (0) |
Maajoukkue
|  | Sveitsi U17 | 2 | (0) |
|  | Sveitsi U18 | 10 | (4) |
| 2010–2011 | Sveitsi U19 | 16 | (5) |
| 2012 | Sveitsi olympia | 3 | (0) |
| 2011– | Sveitsi | 120 | (9) |
 Seurajoukkueuran tilastot kattavat vain kansalliset sarjat, päivitetty 11. elokuuta 2024.  Maajoukkueuran tilastot päivitetty 11. elokuuta 2024.
Ricardo Iván Rodríguez Araya (s. 25. elokuuta 1992) on sveitsiläinen jalkapalloilija, joka edustaa Espanjan Primera Divisiónissa pelaavaa Real Betisiä. Vasemman laitapuolustajan pelipaikalla pelaava Rodríguez kuuluu myös Sveitsin jalkapallomaajoukkueeseen. Hänen isänsä on espanjalainen ja äiti chileläinen.
Seurajoukkueura

Kotikaupungissaan Zürichissä jalkapalloilun aloittanut Rodríguez teki ammattilaissopimuksen Zürichin kanssa vuonna 2009. Kahden vuoden Zürich-jakson jälkeen hän siirtyi Saksan Bundesliigan VfL Wolfsburgiin tammikuussa 2012. Hänestä tuli heti yksi valmentaja Felix Magathin luottomiehistä. Marraskuussa 2013 Rodríguez iski ensimmäisen Bundesliiga-maalinsa, suoraan vapaapotkusta Borussia Dortmundia vastaan. Kauden 2013–2014 aikana hän sai koottua viisi maalia ja yhdeksän syöttöä. Kaudella 2014–2015 Rodríguez onnistui maalinteossa 26 ottelussa kuudesti ollen mukana voittamassa DFB-Pokalia. Elokuussa 2015 hän oli mukana voittamassa DFL-Supercupia.
Kaudet 2017–2020 Rodríguez edusti italialaisseura AC Milania. Hän pelasi Serie A:ssa 74 ottelua ja teki maalin syyskuussa 2017 SPAL:ia vastaan. Eurooppa-liigassa hän pelasi kymmenen ottelua ja teki kaksi maalia. Kevätkaudella 2020 Rodríguez oli lainalla Alankomaissa PSV Eindhovenin joukkueessa, jossa hän pelasi kuusi Eredivisie-ottelua. Syyskuussa 2020 hän siirtyi Torinoon, jossa hän pelasi neljän kauden aikana 120 Serie A -ottelua ja teki niissä yhden maalin, toukokuussa 2024 AC Milania vastaan. Hän oli kaudesta 2022–2023 alkaen Torinon joukkueen kapteeni.
Rodríguez siirtyi elokuussa 2024 espanjalaisseura Real Betisiin.
Maajoukkueura

Nuorten maajoukkueissa Sveitsiä edustanut ja alle 17-vuotiaiden maailmanmestaruuden vuonna 2009 voittanut Rodríguez debytoi Sveitsin jalkapallomaajoukkueessa lokakuussa 2011 Walesia vastaan EM-karsinnoissa. Hän kuului Sveitsin joukkueeseen vuoden 2012 kesäolympialaisissa Lontoossa. Toukokuussa 2014 Sveitsin päävalmentaja Ottmar Hitzfeld valitsi Rodríguezin MM-kisoihin Brasiliaan. Hän pelasi turnauksessa Sveitsin jokaisessa neljässä ottelussa, kuten myös EM-kilpailuissa 2016 ja MM-kilpailuissa 2018. Kesällä 2021 pelatuissa EM-kilpailuissa hän pelasi avauskokoonpanossa Sveitsin kaikissa viidessä ottelussa mutta tuli Ranskaa vastaan pelatussa neljännesvälierässä vaihtoon ennen jatkoajan alkua. Hän pelasi täydet minuutit Sveitsin kaikissa neljässä ottelussa MM-kilpailuissa 2022 ja kaikissa viidessä ottelussa EM-kilpailuissa 2024. Hän pelasi sadannen A-maaottelunsa syyskuussa 2022 seitsemäntenä sveitsiläispelaajana.
Muuta

Rodríguezin pikkuveli Francisco Rodríguez edustaa Sveitsin Superliigassa pelaavaa FC Luzernia ja isoveli Roberto Rodríguez Sveitsin Superliigassa pelaavaa FC Zürichiä.
Käännös suomeksi
Richard Levinson

Richard Levinson (7. elokuuta 1934 – 12. maaliskuuta 1987) oli yhdysvaltalainen tuottaja. Hän syntyi Philadelphiassa, Pennsylvaniassa, ja valmistui Pennsylvanian yliopistosta kandidaatin arvolla taloustieteistä vuonna 1956.
Levinson oli mukana luomassa ja työstämässä useita menestyssarjoja, joista tärkeimpiä ovat Columbo, Mannix, Ellery Queen ja Murhasta tuli totta. Hän teki usein yhteistyötä William Linkin kanssa, ja kaksikko pääsikin vuonna 1995 yhdessä Television Academy Hall of Fameen.
Levinsonin työ ei rajoittunut yksinomaan televisioon, vaan hän myös käsikirjoitti ja tuotti elokuvia. Niistä yksi oli Hindenburg (1975). Levinsonille myönnettiin kolme Edgar- ja kaksi Emmy-palkintoa. Hän oli vuodesta 1969 naimisissa Rosanna Huffmanin kanssa, ja hänellä oli tytär Christine.
Levinson kuoli sydänkohtaukseen Los Angelesissa 52-vuotiaana.
Richard Lester Guilly

Richard Lester Guilly OBE (6. heinäkuuta 1905 Glasgow – 7. kesäkuuta 1996) oli brittiläissyntyinen roomalaiskatolinen piispa, joka kuului jesuiittoihin vuodesta 1924. Hänet vihittiin papiksi 6. syyskuuta 1938 ja nimitettiin Brittiläisen Guayanan apostoliseksi vikaariksi sekä Adraan titulaaripiispaksi 18. heinäkuuta 1954. Piispaksi vihkiminen seurasi 24. lokakuuta. Pääkonsekraattorina toimi Luigi Raimondi, jota avustivat George Weld ja Kenneth Roderick Turner. Toisen maailmansodan aikana Guilly oli toiminut sotilaspappina.
Apostolisen vikariaatin muuttuessa Georgetownin hiippakunnaksi Guilly sai 29. helmikuuta 1956 nimityksen sen piispaksi. Hän osallistui Vatikaanin toiseen kirkolliskokoukseen ja johti hiippakuntaansa, kunnes erosi 12. elokuuta 1972.
Batman: The Brave and the Bold – The Videogame

| Batman: The Brave and the Bold – The Videogame |
| --- | --- |

Kehittäjä:  WayForward Technologies
Julkaisija:  Warner Bros. Interactive Entertainment
Jakelija:  Warner Bros. Interactive Entertainment ja Nintendo eShop
Säveltäjä:  Jake Kaufman
Julkaistu:   7. syyskuuta 2010
Lajityyppi:  beat ’em up, tasohyppely
Pelimuoto:  yksinpeli, moninpeli
Ikäluokitus:  ESRB: E10+  
Alusta:  Wii, Nintendo DS
Jakelumuoto:  Nintendon optinen levy ja digitaalinen lataus
Lisää peliartikkeleitaVideopelien teemasivulla
Infobox OK : 
Batman: The Brave and the Bold – The Videogame on vuoden 2010 syyskuussa julkaistu beat ’em up, joka perustuu DC Comicsin sarjakuvasankariin Batmaniin ja samannimiseen televisiosarjaan Batman: The Brave and the Bold. Peli julkaistiin Wiille ja Nintendo DS:lle.
Pelaaminen

Peli toimii sivustakuvattuna tappelupelinä, jonka visuaalinen kuva perustuu animaatiosarjan tyyliin. Jokaisella tasolla pelaajan ohjaama Batman saa apuunsa yhden sankareista, kuten Muovimies, Robin ja Vihreä Nuoli, jonka kanssa pelaajan on kukistettava kentän viholliset.
Wiillä pelaaja voi pelata kaksinpelinä, jossa molemmat saavat valita haluamansa sankarin. Yksin pelissä tekoäly ohjaa toista hahmoa. Lisäksi pelaaja voi käyttää ”Jump-In Heroe” -toimintoa, joka mahdollistaa voimakkaan hyökkäyksen, jossa apuun säntää kolmas sankari.
Pelattavat hahmot

| Pelattavat hahmot Wiillä | Pelattavat hahmot NDS:llä |
| --- | --- |
 Batman  Robin  Blue Beetle  Guy Gardner  Haukkamies  Le Pakkomielle:  Batman  Blue Beetle  Muovimies  Punainen Tornado  Vesimies  Vihreä Lyhty  Vihreä Nuoli
Jump-In Heroes
 Booster Gold  Kapteeni Marvel  Musta Kanarialintu  Muovimies  Proto-Bot  Punainen Tornado  Salama  Vesimies  Vihreä Lyhty  Vihreä Nuoli:
Äänirooleissa

| 0 | 1 | 2 |
| --- | --- | --- |
|  Diedrich Bader  | … |  Batman, Kilowog   |
|  Dee Bradley Baker  | … |  Kellokuningas, Mokkasiinikäärme   |
|  Jeff Bennett  | … |  Kapteeni Marvel, Proto-Bot   |
|  Xander Berkeley  | … |  Sinestro   |
|  Steve Blum  | … |  Kapteeni Pakkanen, Helleaalto   |
|  Corey Burton  | … |  Punainen Tornado, museo-opas, Säävelho   |
|  Grey DeLisle  | … |  Musta Kanarialintu, Arisia Rrab   |
|  John DiMaggio  | … |  Vesimies, Gorilla Grodd, vankilan vartija   |
|  Greg Ellis  | … |  Herrasmiesaave   |
|  R. Lee Ermey  | … |  Villikissa   |
|  Will Friedle  | … |  Blue Beetle   |
|  Nika Futterman  | … |  Kissanainen   |
|  William Katt  | … |  Haukkamies   |
|  Tom Kenny  | … |  Muovimies   |
|  Loren Lester  | … |  Vihreä Lyhty/Hal Jordan   |
|  Andy Milder  | … |  Salama/Jay Garrick   |
|  Paul Reubens  | … |  Le Pakkomielle   |
|  Kevin Michael Richardson  | … |  Astaroth   |
|  Bumper Robinson  | … |  Musta Salama   |
|  Tom Everett Scott  | … |  Booster Gold   |
|  James Arnold Taylor  | … |  Vihreä Nuoli, Guy Gardner   |
|  Gary Anthony Williams  | … |  Mongul   |
|  Crawford Wilson  | … |  Robin/Dick Grayson   |
|  Thomas F. Wilson  | … |  Kissamies   |
|  Tatyana Yassukovich  | … |  Morgaine le Fey   |
Apeíranthoksen arkeologinen museo

| Apeíranthoksen arkeologinen museo Αρχαιολογικό Μουσείο Απειράνθου |
| --- | --- |
 Apeíranthoksen arkeologinen museo.
Tyyppi:  arkeologinen museo
Sijainti:  Apeíranthos, Náxos ja Pienet Kykladit, Etelä-Egean saaret, Kreikka
Perustettu:  1960
Koordinaatit:  37°4′20″N, 25°31′17″E
 fiApeíranthoksen arkeologinen museo 
   
Apeíranthoksen arkeologinen museo (kreik. Αρχαιολογικό Μουσείο Απειράνθου, Archaiologikó Mouseío Apeiránthou) on arkeologinen museo Apeíranthoksen kylässä Náxoksen saarella Kreikassa. Se esittelee kylästä ja sen lähialueilta löydettyä esihistoriallista ja antiikin aikaista esineistöä.
Museo on perustettu vuonna 1960. Se sai alkunsa Michális Bogdániksen kokoelmista ja on laajentunut paitsi arkeologisilla kaivauksilla myös tavallisten ihmisten löytämillä esineillä. Museo toimii Apeíranthoksen itälaidalla sijaitsevassa rakennuksessa. Náxoksella toimii myös kaksi muuta arkeologista museota, Náxoksen arkeologinen museo ja Gýroulaksen arkeologinen museo Sagkríssa.
Kokoelmat

Museon kokoelmiin kuuluu esineitä pronssikaudelta kykladisen kulttuurin ajalta sekä antiikin ajalta. Löydökset ovat pääosin peräisin Náxoksen itäosista, Apeíranthoksen lisäksi myös muun muassa Korfí t' Aronioústa. Esineisiin kuuluu muun muassa kiviastioita, keramiikkaa, kykladisia idoleita eli jumalankuvia, pronssisia aseita ja työkaluja, veistoksia sekä rakennusten koristeosia. Merkittävimpiin löydöksiin lukeutuvat harvinaisuutensa ansiosta Korfí t' Aronioún pyhäköstä löydetyt tummat kivet, joihin on kaiverrettu esimerkiksi rituaaleja tai metsästystä kuvaavia kaiverruksia.
Museon kokoelmia.
Museon kokoelmia.
Kykladisten idolien päitä.
Kykladinen kivikaiverrus, Korfí t' Aronioú, n. 3000–2300 eaa.
Kykladinen kiveen kaiverrettu astia, n. 2800–2300 eaa.
Kykladinen marmorinen malja, n. 2800–2300 eaa.
Kykladisia pronssiaseita, n. 2800–2200 eaa.
Geometrisen kauden tripodivaasi, 700-luku eaa.
Hautareliefi.
Aiheesta muualla

Kuvia tai muita tiedostoja aiheesta Apeíranthoksen arkeologinen museo Wikimedia Commonsissa
Riika-areena

| Riika-areena |
| --- | --- |

Rakennuksen tiedot
Sijainti:  Riika, Latvia
Koordinaatit:  
Rakennustyöt aloitettu:  17. kesäkuuta 2004
Avattu:  15. helmikuuta 2006
Omistaja:  -
Kustannukset:  20 milj. LVL
Käyttäjät
 Dynamo Riika Barons LMT ASK Rīga 
Katsojakapasiteetti
 konsertit: 14 500 jääkiekko: 10 300 koripallo: 11 200 
Lisää rakennusartikkeleitaArkkitehtuurin teemasivulla
Riika-areenalla pelattiin jääkiekon maailmanmestaruuskilpailut vuonna 2006. Kuvassa Kanadan ja Tšekin joukkueet.
Riika-areena (latv. Arēna Rīga) on jäähalli Latvian Riiassa. Sitä käytetään enimmäkseen jääkiekko- ja koripallo-otteluiden, sekä konserttien järjestämiseen. Riika-areenaan mahtuu 12 500 ihmistä ja se valmistui vuonna 2006. Se oli yksi vuoden 2006 jääkiekon MM-kilpailuiden kilpailupaikoista toisen ollessa Skonto-areena. Vuoden 2016 miesten salibandyn MM-kilpailut järjestettiin Riika-areenalla.
Artisteja, jotka ovat esiintyneet areenalla: Depeche Mode, Chris Rea, Korn, Queen+Paul Rodgers, Sigur Rós, Sex Pistols, KISS, Ozzy Osbourne, Placebo, Elton John, Lou Reed, R.E.M., Rihanna, Adam Tensta, P!nk, Kylie Minogue, Backstreet Boys, Björk, Seal, Avril Lavigne, Lenny Kravitz, Linkin Park, Muse, Sting, Patricia Kaas, Deep Purple, Scorpions, James Brown, Nazareth, Rammstein & Metallica.
Liikenne

Riika-areenalle pääsee keskustasta johdinautoilla numero 3, 5 ja 25. Tavallisista busseista hallille kulkevat numerot 9, 11 ja 33. Keskustasta tultaessa lähimmän pysäkin nimi on A.Briana iela. Hallille voi myös saapua omalla autolla, parkkilippu ottelun ajaksi maksaa vajaat 6 euroa.
Aiheesta muualla

Kuvia tai muita tiedostoja aiheesta Riika-areena Wikimedia Commonsissa
Viralliset sivut (englanniksi) (latviaksi) (venäjäksi)
| 0 | 1 | 2 |
| --- | --- | --- |
| Edeltäjä: Wiener Stadthalle 2005 | Jääkiekon maailmanmestaruuskilpailujen finaaliareena 2006 | Seuraaja: Hodynka 2007 |
| 0 | 1 | 2 |
| --- | --- | --- |
| Edeltäjä: Ondrej Nepela Arena 2019 | Jääkiekon maailmanmestaruuskilpailujen finaaliareena 2021 | Seuraaja: Nokia Arena 2022 |
| 0 | 1 | 2 | 3 |
| --- | --- | --- | --- |
| Bodrovin divisioona | Tarasovin divisioona | Harlamovin divisioona | Keskinen divisioona |
| Ufa-Arena | Arena-Metallurg | Arena-Omsk | Tatneft-Arena |
| Minsk-Arena | Podmoskovje-urheilupalatsi | Arena 2000 | Kazakstan-urheilupalatsi |
| Sokolniki-urheilupalatsi | Junost-urheilupalatsi | Volgar-urheilupalatsi | Ammattiyhdistysten urheilupalatsi |
| Kuznetsin metallurgien urheilupalatsi | Balašiha-Arena | Konsertti- ja urheilupalatsi Sibir | Vitjaz-jääpalatsi |
| Tšerepovetsin jääpalatsi | Pietarin jääpalatsi | Platinum Arena | Urheilullis-kulttuurinen kompleksi Neftehimik |
| Arena Mytištši | TsSKA-jääurheilupalatsi | Riika-areena | Lužniki |
Ranska talviolympialaisissa 2018

Ranska osallistui Pyeongchangin talviolympialaisiin 2018. Maata edusti 106 urheilijaa, jotka kilpailivat 11 urheilumuodossa. Urheilijoista miehiä oli 63 ja naisia 43. Alppihiihtäjiä oli 22, freestylehiihtäjiä 19, maastohiihtäjiä ja lumilautailijoita 13 sekä ampumahiihtäjiä 12. Avajaisissa joukkueen lippua kantoi ampumahiihtäjä Martin Fourcade ja päättäjäisissä taitoluistelijat Gabriella Papadakis ja Guillaume Cizeron.
Ranska voitti kisoissa viisi kulta-, neljä hopea- ja kuusi pronssimitalia. Se sijoittui kisojen mitalitilastossa yhdeksänneksi. Ampumahiihtäjä Martin Fourcade voitti kolme kultamitalia.
Urheilijat lajeittain

| Laji | Miehiä | Naisia | Urheilijoita yht>  |
| --- | --- | --- | --- |
| Alppihiihto | 13 | 9 | 22 |
| Ampumahiihto | 6 | 6 | 12 |
| Freestylehiihto | 11 | 8 | 19 |
| Kaukalopikaluistelu | 2 | 2 | 4 |
| Lumilautailu | 5 | 8 | 13 |
| Maastohiihto | 9 | 4 | 13 |
| Mäkihyppy | 2 | 2 | 4 |
| Pikaluistelu | 1 | 0 | 1 |
| Rattikelkkailu | 5 | 0 | 5 |
| Taitoluistelu | 4 | 4 | 8 |
| Yhdistetty | 5 | 0 | 5 |